Maroela Media Top 20 15 Desember 2014Hier is Maroela Media se Top 20 vir vandeesweek. Daar is ‘n paar interessante verwikkelinge in die sin dat daar meer liedjies is wat in dieselfde plek bly as wat daal. Daar is agt snitte wat styg, vyf wat daal en ses in dieselfde plek as verlede week. Daar is ook een nuweling, Kurt Darren se Cowboys en crooks sak uit en maak plek vir Nicholis Louw (op die foto) se nuwe treffer, Bring die storm, wat in die 20ste plek toetree. Drie kunstenaars styg elk vier plekke, naamlik Elvis Blue, Rooies (wat herstel nadat hy verlede week lelik geval het) en Emo Adams, wat dit vir die tweede agtereenvolgende week regkry. Die kunstenaar wat vandeesweek die meeste plekke daal, is Lianie May; Noodlanding val van nr. 10 na nr. 17. Rinel Day behou haar nr. 1-posisie vir die tweede agtereenvolgende week, maar Bobby van Jaarsveld is steeds in die tweede plek.